./data/phi0914/phi00134/phi0914.phi00134.perseus-lat1.xml
Titus Livius (Livy)
Quinctio in Graecia ita hibernis actis, ut exceptis Aetolis, quibus nec pro       spe victoriae praemia contigerant, nec diu quies placere poterat, universa       Graecia simul pacis libertatisque perfruens bonis egregie  statu suo gauderet nec magis in bello virtutem Romani       ducis quam in victoria temperantiam iustitiamque et moderationem miraretur,       senatus consultum, quo bellum adversus Nabim Lacedaemonium decretum erat,       adfertur   quo lecto Quinctius  conventum Corinthum omnium sociarum civitatium legationibus in diem       certam edicit  ad quam ubi frequentes undique principes convenerunt, ita uti ne       Aetoli quidem abessent, tali oratione est usus:  ‘bellum adversus Philippum non magis communi animo consilioque Romani et       Graeci gesserunt, quam utrique suas causas belli habuerunt   nam et Romanorum amicitiam nunc Carthaginiensis       hostis eorum iuvando, nunc hic sociis nostris oppugnandis violaverat et in vos       talis fuit,  ut nobis, etiam si nostrarum       oblivisceremur iniuriarum, vestrae iniuriae satis digna causa belli fuerit             hodierna consultatio tota ex vobis       pendet  refero enim ad vos, utrum Argos, sicut scitis ipsi, ab Nabide occupatos       pati velitis sub dicione eius esse,  an aequum       censeatis nobilissimam vetustissimamque civitatem, in media Graecia sitam,       repeti in libertatem et eodem statu quo ceteras urbes Peloponnesi et Graeciae       esse, haec consultatio, ut videtis, tota de re pertinente ad vos est;  Romanos nihil contingit, nisi quatenus liberatae       Graeciae unius civitatis servitus non plenam nec integram gloriam esse sinit             ceterum, si vos nec cura eius       civitatis nec exemplum nec periculum movet, ne serpat latius contagio eius mali,       nos aequi bonique facimus  de hac re vos consulo, staturus eo, quod plures       censueritis ’